Document ID: 31997R0615

ΚΑΝΟΝΙΣΜΟΣ (ΕΚ) αριθ. 615/97 ΤΗΣ ΕΠΙΤΡΟΠΗΣ της 8ης Απριλίου 1997 που εξουσιοδοτεί προσωρινά δυνάμει του κανονισμού (ΕΚ) αριθ. 2200/96 του Συμβουλίου τη σύναψη απευθείας συμβάσεων μεταξύ των παραγωγών μελών οργανώσεων παραγωγών και των επιχειρήσεων μεταποιήσεως στον τομέα των οπωροκηπευτικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών (1), και ιδίως το άρθρο 11 παράγραφος 1,
Εκτιμώντας:
ότι ο κανονισμός (ΕΚ) αριθ. 2200/96, στο άρθρο 11 παράγραφος 1 στοιχείο γ) σημείο 3 τέταρτη περίπτωση, προβλέπει ότι, εάν η οργάνωση των παραγωγών το επιτρέπει και με όρους που καθορίζει αυτή, τα μέλη της μπορούν να εξουσιοδοτηθούν, σύμφωνα με τη διαδικασία που προβλέπεται στο άρθρο 46 του προαναφερθέντος κανονισμού, να συνάψουν, με τρόπο παρεκκλιτικό, φθίνοντα και μεταβατικό έως τις 31 Δεκεμβρίου 1999, σε απευθείας συμβάσεις με τις επιχειρήσεις μεταποιήσεως για ορισμένα προϊόντα 7
ότι ορισμένοι παραγωγοί συνδεδεμένοι με τις οργανώσεις παραγωγών, πριν από την ημερομηνία εφαρμογής του κανονισμού (ΕΚ) αριθ. 2200/96, είχαν συνάψει συμβάσεις παραδόσεως απευθείας με τις επιχειρήσεις μεταποιήσεως για ορισμένα προϊόντα 7 ότι πρέπει, συνεπώς, να επιτραπεί στους εν λόγω παραγωγούς να συνεχίσουν την πρακτική αυτή συνάπτοντας συμβάσεις, με όρους που θα καθορισθούν από την οργάνωσή τους και, οπωσδήποτε, μέχρις εξαντλήσεως ορισμένων ποσοστών της παραγωγής που διαθέτει στο εμπόριο ο εν λόγω παραγωγός 7
ότι η παρέκκλιση αυτή πρέπει να εφαρμοσθεί με φθίνοντα ρυθμό ο οποίος θα πρέπει να προβλεφθεί από την αρχή 7
ότι οι οργανώσεις παραγωγών μπορούν να αποφασίσουν για κάθε περίοδο εμπορίας να μην κάνουν χρήση της εξουσιοδότησης αυτής 7
ότι, για να διασφαλισθεί η ορθή διαχείριση των οργανώσεων παραγωγών που χρησιμοποιούν αυτή την εξουσιοδότηση, πρέπει το κράτος μέλος να ενημερώνει τακτικά την Επιτροπή επί της καταστάσεως και επί της εξελίξεως των συγκεκριμένων οργανώσεων των παραγωγών 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Με τους όρους που θα καθορίσουν, οι οργανώσεις των παραγωγών μπορούν να εξουσιοδοτήσουν τα μέλη τους, τα οποία πριν από τη θέση σε εφαρμογή του κανονισμού (ΕΚ) αριθ. 2200/96, είχαν συνάψει για ορισμένα προϊόντα συμβάσεις απευθείας με τις επιχειρήσεις μεταποιήσεως, να συνάψουν τέτοιες συμβάσεις για τις περιόδους 1997/98, 1998/99 και 1999/2000.
2. Η εξουσιοδότηση που αναφέρεται στην παράγραφο 1 μπορεί να χορηγηθεί μόνο μέχρις εξαντλήσεως των ακολούθων ποσοστών της διατιθέμενης στο εμπόριο παραγωγής των συγκεκριμένων προϊόντων, ενός εκάστου των μελών.
Παράδοση περιόδου 1997/98: 100 %.
Παράδοση περιόδου 1998/99: 60 %.
Παράδοση περιόδου 1999/2000: 30 %.
3. Οι συμβάσεις πρέπει να λήξουν το αργότερο στο τέλος της περιόδου 1999/2000.
Άρθρο 2
Τα κράτη μέλη υποβάλλουν στην Επιτροπή, κάθε χρόνο στις 30 Σεπτεμβρίου, έκθεση σύμφωνα με το υπόδειγμα που εμφαίνεται στο παράρτημα.
Άρθρο 3
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Απριλίου 1997.

Labels: 3
17
6